Pisana priprema za izvedbu nastavnog sata

*Predmetnica – put do informacije*

Škola u kojoj se održava ogledni nastavni sat: *Katolička osnovna škola, Šibenik*

Nadnevak održavanja nastavnoga sata: *22. studenoga 2018.*

Ime i prezime stručnog suradnika knjižničara: *Marijana Blažević, dipl. učitelj i dipl. knjižničar*

**PRIPREMA NASTAVNOG SATA U KNJIŽNICI**

|  |  |  |  |
| --- | --- | --- | --- |
| **Škola:** | | Katolička osnovna škola Šibenik | |
| **Školska godina:** | | 2018./2019. | |
| **Ime i prezime stručnog suradnika knjižničara:** | | Marijana Blažević, dipl. učitelj i dipl. knjižničar | |
| **Razred i školski sat:** | | 6. razred, 5. sat (11:35 – 12:20) 22.11.2018. | |
| **Mjesto izvođenja nastavnog sata:** | | Informatička učionica (školska knjižnica) | |
| **Tema:** | | Predmetnica - put do informacije | |
| **Predmetno područje:** | | Knjižnično-informacijska obrazovanje | |
| **Tema:** | | **Proces i izvori traženja potrebnih informacija** ( ključni pojmovi: informacija, katalog, predmetnica, umna mapa) | |
| **Korelacija:** | | Hrvatski jezik, informatika | |
| **Tip nastavnog sata:** praktični rad | | **Nastavni oblici:** frontalni rad, individualni | |
| **Nastavne metode:**   * razgovor * usmeno izlaganje * individualni rad * istraživački rad | **Nastavna sredstva:**   * listići * online katalozi knjižnica * online enciklopedije * online aplikacija bubble.us | | **Nastavna pomagala:**   * računali * projektor * računala za učenike |
| **CILJ SATA:** samostalno doći do potrebne informacije, izabrati način pretraživanja i ponuđene izvore informacija. | | | |
| **Kognitivni ishodi učenja (znanje i razumijevanje):**  Učenici će:   * znati pojmove informacije, predmetnica, katalog * znati pronaći potrebnu informaciju * znati se služiti katalozima knjižnica * demonstrirati svoje znanje | **Afektivni ishodi učenja (vrijednosti i stavovi):**  Učenici će:   * objasniti važnost korištenja kataloga knjižnica u svrhu pronalaska informacije * objasniti važnost korištenja različitih izvora znanja | | **Psihomotorički ishodi učenja (vještine i aktivnosti):**  Učenici će:   * aktivno komunicirati * čitati s razumijevanjem * pronaći i prepoznati one informacije koje su im potrebne |

**TIJEK (ARTIKULACIJA) SATA**

|  |  |  |  |  |  |  |
| --- | --- | --- | --- | --- | --- | --- |
| **UVODNI DIO** | | | | | | |
| **Vrijeme** | **Ciljevi učenja** | **Aktivnosti učenika** | **Metode i oblici rada** | **Nastavna sredstva** | **Nastavna pomagala** | **Aktivnosti knjižničara** |
| 2 min  3 min  3 min | **Učenici će:** | Razgovor o informacijama i njihovom pretraživanju.  Učenici slušaju knjižničarku.  Čitaju svoje tekstove.  Učenici čitaju naglas, ako nisu odredili temu drugi učenici im pomažu. | -razgovor  -tumačenje  -slušanje  -čitanje s razumijevanjem  -čitanje naglas  -razgovor  -objašnjenje | -listići  -listići |  | **Knjižničarka:**  Knjižničarka se predstavlja učenicima i pozdravlja ih. Postavlja pitanja o informacijama, kako dolaze do njih.  Nakon uvodnog razgovora dijeli učenicima listiće s kratkim tekstom i objašnjava kako svatko mora odrediti temu svog teksta isto kao na nastavi hrvatskoga jezika ili u lektiri. Objašnjava kako su tekstovi kratki i preuzeti iz časopisa Modra lasta.  Knjižničarka objašnjava kako je ovo što su odredili naziva i predmetnica i kako je ona sad osnovna informacija od koje krećemo i istražujemo ono što želimo. |
| **GLAVNI DIO** | | | | | | |
| 16 min  18 min | **Učenici će:** | Razgovor o mentalnoj/umnoj mapi.  Učenici se na svojim računalima prijavljuju u program i slušaju objašnjenja. Izrađuju mapu.  Prezentiraju drugima što su napravili.  Razgovor o istraživanju teme.  Učenici slušaju i sami pronalaze na internetu kako im knjižničarka objašnjava. | -razgovor  -slušanje  -objašnjenje  -praktični rad  -iznošenje rezultata  -razgovor  -slušanje  -praktični rad | -program bubble.us  -google  -enciklopedije na internetu  -katalozi knjižnica - online | -računalo  -računala za učenike  -projektor | **Knjižničarka:**  Knjižničarka pita učenike jesu li čuli za mentalne/umne mape, zašto ih se može koristiti.  Objašnjava učenicima kako će se sad uz pomoć svoje gmail adrese registrirati na program bubble.us i u njemu će napraviti mentalnu mapu na temu koju imaju.  Knjižničarka pregledava rad i pomaže.  Knjižničarka razgovara s njima gdje bi još tražili informacije o svojoj temi i kako. Objašnjava im pretraživanje u google i online enciklopedijama.  Pokazuje im online enciklopedije.  Razgovara s učenicima kako bi došli do naziva knjige o temi koju istražuju, jesu li ikad koristili kataloge knjižnica na internetu, objašnjava kako će ih koristiti na katalozima Gradske knjižnice Šibenik i njihove školske knjižnice.  Knjižničarka im daje zadataka da nadopune svoju umnu mapu informacijama s interneta i naslovom bar jedne knjige na zadanu temu. |
| **ZAVRŠNI DIO** | | | | | | |
| 3 min | **Učenici će:** | Učenici razgovaraju s knjižničarkom o satu i iznose svoje dojmove. | -razgovor |  |  | **Knjižničarka:**  Knjižničarka razgovara s u učenicima kako im je bilo raditi u ovom programu, što im je zanimljivije raditi na papiru mentalnu mapu ili na računalu, hoće li im ovaj sat pomoći pri istraživanju informacija koje trebaju. |

Literatura:

* tekstovi za rad preuzeti iz časopisa Modra lasta

Tekstovi koji će se koristiti za nastavni sat

Kad u vedroj noći pogledaš prema nebu, učinit će ti se da ondje gore postoji beskrajno mnoštvo sitnih sitnih svjetlucavih točkica. Kada bi ih počeo brojati, nakon nekog vremena bi razočarano zaključio da ih možeš razaznati svega nešto više od dvije tisuće. Čak kroz najveće teleskope, izgledaju kao točkice. Nakon što su astronomi proučili njihovu svjetlost, otkrili su da su one poput našeg Sunca. Veoma su daleke pa izgledaju kao točkice. Isto je kao kad gledaš žarulju. Ako je blizu, možeš vidjeti da je to svijetla kugla, a ako je daleko, na vrhu brda na horizontu, onda izgleda kao svijetla točkica.

Ono je drvo koje je zasađeno u posudi, koje se osim veličinom ni na koji način ne razlikuje od svojih srodnika u prirodi. Iako raste u posudi nije lončanica i nije mu mjesto u našim domovima. Prvi je uzgojen u Kini. Japanci su kasnije preuzeli umjetnost uzgoja i razvili je do savršenstva. Najstariji ima 800 godina. U Europi se ova umjetnost razvila još u 20. stoljeću. Mogu biti visoki od 10 cm do 1 metra, a cijena im se kreće od 10 do 30 tisuća eura.

Oni su u srednjem vijeku bili najelitniji vojnici, međutim njihovo zvanje nije bilo samo ratničko već i životni svjetonazor. U početku su se tražili među najboljim vojnicima, a status je mogao dobiti samo onaj kandidat koji bi prošao određenu naobrazbu. To je bio trening kroz koji je morao svladati vještinu jahanja, te borbu mačem, štapom i kopljem. Morao je biti spretan u lovu i morao je usvojiti pravila ponašanja koja su od njega zahtijevali običaji. Obuka je često bila vrlo okrutna i započinjala je otprilike u sedmoj godini života.

Ti naši problemi s danima i mjesecima, logično, nisu postojali prije njegovog izuma. Vjerojatno se pitate – zašto je izumljen? Običan čovjek, koji se prije desetak tisuća godina bavio lovom i sakupljanjima plodova, počeo je uviđati pravilnost u protoku vremena između seoba životinja koje je lovio ili dozrijevanja plodova koje je jeo. Bilo je važno na vrijeme obaviti sve potrebno kako bi posijano dobro rodilo. Stoga su počeli sve bilježiti. Brigu o tome preuzeli su svećenici.

Često ih opisujemo kao pluća našeg planeta jer proizvode kisik. Također, ljude i životinje opskrbljuju hranom i materijalima, a nude im i utočište. Ona su najveće biljke na Zemlji. Postoje već više od 390 milijuna godina. U začetku svoga nastajanja, bila su jako mala, slična današnjoj paprati. Postoji ih nekoliko tisuća vrsta. Potporu im daje korijen. Ono crpi vodu i hranjive tvari iz tla. Od hladnoće i vrućine ih štiti kora, ali se i ono može razboljeti. Mogu ih napasti paraziti, ali je i dalje njegov najveći neprijatelj čovjek. Zbog njihovog sve manjeg broja, sve su češći odroni, poplave i suše.

Iako je u košnici i oko nje uvijek velika gužva, one su jako organizirane. Svaka zna što joj je činiti: neke su hraniteljice, neke graditeljice, a neke pak čistačice, stražarice ili skupljačice. Sve su one kao sestre, samo matica može stvarati druge. Imaju tri para nogu i dva para krila. Nogama prenose pelud u košnice. Njih je također vrlo razvijen. Hrane se slatkim sokom biljaka – nektarom, te peludi. One spreme nektar u saće i krilima mašu da se ispari vlaga i onda začepe saće voskom. Tako nastaje gust med. Osim po proizvodnji meda, poznata je i po ubodu. Nakon uboda ona ugiba jer sa žalcem popucaju njeni nutarnji organi, stoga napada samo kad osjeti da je ugrožena košnica.

Jarko žuta kugla na nebu zapravo je zvijezda stara 5 milijardi godina! Rođena je u jednoj zvjezdanoj maglici, oblaku plina i prašine u kakvom nastaju sve zvijezde. Milijunima godina plin i prašina su se nakupljali u središtu oblaka, i stezali sve više privlačeći se međusobnom silom teže. S vremenom je nastala ogromna kugla koja se i dalje stezala i zato sve više zagrijavala. Kad je središte postalo jako vruće u njemu je počela termonuklearna reakcija fuzija i ono je počelo isijavati vlastitu energiju. Temperatura u jezgri je nezamisliva, i iznosi gotovo 16 milijuna stupnjeva Celzijevih. Na površini je nešto niža i iznosi oko 5500 stupnjeva.

Povijest mu seže u 4. stoljeće prije Krista, iako se ne zna kome je prvome na pamet pala ideja o zaleđenom desertu. Kažu da je rimski car Neron svoje podanike slao na planinu po led, na koje je cijedio voće i uživao u nečem vrlo sličnom današnjim ledenim štapićima. Oko tisuću godina kasnije, Marko Polo donio je s Dalekog istoka recept za poluzaleđeni desert. U 16. stoljeću su Englezi i Talijani, neovisno jedni o drugima, usavršili postupak pravljenja ledenog deserta i nazvali ga *cream* *ice*.

U tom zanimanju mogli su se naći na tri načina: 1. uglavnom su to bili ratni zarobljenici, kojima je prema rimskom shvaćanju, bila iskazana posebna milost time što nisu bili ubijeni odmah ili prodani u roblje, već im je dana šansa da se bore i tako bar malo produže život ili čak osvoje slobodu, 2. osuđeni kriminalci, 3. slobodni ljudi koji su odabrali ovu ˝karijeru˝, oni bi izgubili prava koja su imali kao slobodni građani i spali na status robova. Obuka se odvijala u posebnim školama. Najpoznatije su bile carske škole u Kapui i Raveni.

Najtvrđi je mineral u prirodi, a izrazito je cijenjen i zbog izvanrednog sjaja. Nastaje u Zemljinoj kori na dubinama većima od 180 kilometara. No najtvrđa tvar na Zemlji i grafit u olovci kojom pišete imaju posve jednak sastav. Sastoje se od ugljika, ali razlika je u razmještaju čestica: u grafitu su poredane u slojeve, a u njemu čine tvrdu rešetku. Najveći na svijetu zove se Cullinan (kalinan). Nađen je 1905. u Južnoj Africi. Jedan od najpoznatijih na svijetu je plavi Hope. Nalazi se u nacionalnom Povijesnom muzeju u Washingtonu.

Oni su od svih konja najposebniji. Jednako su slični toplokrvnim kao i hladnokrvnim konjima, a osnovno po čemu se od njih razlikuju je njihova visina. Sve ljupke konjiće, niže od 148 cm, uvrštavamo u tu skupinu. Najpoznatiji su: islandski, šetandski, haflinger i falabella. Poput malo većih pasa ove su životinjice pravi konji u malom, kako po izgledu tako i po osobnostima. Uzgojeni su planski u 17. stoljeću kao kućni ljubimci u bogatim obiteljima. Zbog svoje veličine i ljupkosti izvrsno su društvo. Mogu naučiti brojne trikove zbog čega su ih često koristili kao zvijezde u cirkuskim predstavama.

Većina mladih preko njega komunicira s poznatim i nepoznatim vršnjacima, doznaje novosti iz svijeta filma, modne industrije, čita tračeve i dnevni tisak, lete informacije za školu ili drugo. Jedna od prednosti je i besplatno preuzimanje pjesma, spotova i riječi poznatih pjesama.

Svake se godine 10. prosinca u Stockholmu dodjeljuje nagrada za književnost, fiziku, kemiju i medicinu. Nagrada za mir dodjeljuje se u Oslu u Norveškoj. Ona se dodjeljuje pojedincu ili skupini čiji su uspjesi iznimni. Od 1969. godine dodjeljuje se i nagrada za ekonomiju. Nagrade nisu dodijeljene jedino za vrijeme Drugoga svjetskog rata (od 1940. do 1942.). Ovu nagradu utemeljio je švedski izumitelj i poduzetnik po kome nagrada nosi ime.

Ovo staro hrvatsko pismo nije samo dio hrvatske povijesti. Slova možemo vidjeti kao ukrasne motive brojnih industrijskih i umjetničkih proizvoda, kao modne detalje, zaštitne znakove raznih udruga, u natpisima nekih istarskih mjesta i sl. Ona je dio suvremenog svijeta i to možemo vidjeti šetnjom internetskim stranicama. Postoji i stranica u koju se mogu učlaniti i učenici.

Čovjek je od davnine ritmičkim pokretima tijela pokazivao je li sretan, tužan, raspoložen… Kretalo se oko vatre i tako slavilo prirodu. U to doba nije bio zabava, već potreba udovoljiti bogovima. Profesionalno se razvio u Rimu, a pokazivao je tragedije i mitove uz glazbenu pratnju, s mnoštvom kostima i maski. Zadatak im je bio prikazati razne emocije. Razvili su se mnogi moderni, ali se i danas u svim kulturama čuva sjećanje na tradicionalne.