**PRIPREMA NASTAVNOG SATA U KNJIŽNICI**

|  |  |  |  |
| --- | --- | --- | --- |
| **Škola:** | | **OŠ Bartola Kašića, Zagreb** | |
| **Školska godina:** | | **2017./2018.** | |
| **Naziv škole u kojoj je pripravnik stažirao:** | | **OŠ Franje Tuđmana, Knin i OŠ Milana Begovića, Vrlika** | |
| **Ime i prezime pripravnika:** | | **Martina Vujnović, mag. knjižničarstva** | |
| **Mentor pripravnika:** | | **Marijana Blažević, dipl. učitelj i dipl. knjižničar** | |
| **Ime i prezime ravnatelja škole:** | | **Dijana Kopčić, dipl. ing.** | |
| **Razred i školski sat:** | | **7.b razred, 2. sat (14:50- 15:35)** | |
| **Nadnevak održavanja nastavnoga sata:** | | **13.2.2018.** | |
| **Ime i prezime mentora na stručnome ispitu:** | | **Evica Tihomirović, prof. i dipl. knjižničar** | |
| **Ime i prezime predsjednika Ispitnoga povjerenstva:** | | **Adela Granić, prof. viša savjetnica AZOO** | |
| **Mjesto izvođenja nastavnog sata:** | | **Školska knjižnica** | |
| **Predmet:** | | **Hrvatski jezik – medijska kultura** | |
| **Tema:** | | **Knjižnični fond – referentna zbirka** | |
| **Predmetno područje:** | | **Knjižnični odgoj i obrazovanje** | |
| **Tema:** | | **Definicija knjižničnog fonda i upotreba referentne zbirke** (ključni pojmovi: knjižnični fond, knjižnična građa, referentna zbirka, rječnik, enciklopedija, leksikon, kazalo) | |
| **Korelacija:** | | **Hrvatski jezik** | |
| **Tip nastavnog sata:** praktični rad | | **Nastavni oblici:** frontalni rad, rad u grupi, individualni | |
| **Nastavne metode:**   * razgovor * tumačenje * slušanje i gledanje * informacijsko čitanje * istraživački rad | **Nastavna sredstva:**   * Power point prezentacija * enciklopedije * rječnici * leksikoni * nastavni listići * online pravopis i enciklopedije * online aplikacija Kahoot! | | **Nastavna pomagala:**   * računalo * zvučnici * projektor * računala za učenike |
| **CILJ SATA:** upoznati učenike s pojmom knjižničnog fonda, što sadrži i kako se dijeli te ih upoznati s referentnom zbirkom koristeći enciklopediju, rječnik i leksikon kako bi pronašli zadane pojmove, čime će pokazati usvojenost gradiva. | | | |
| **Kognitivni ishodi učenja (znanje i razumijevanje):**  Učenici će:   * upoznati se s pojmom knjižnične građe i čemu služi * ponoviti što je to referentna zbirka te upoznati rječnike, leksikon, pravopis i enciklopedije dostupne u školskoj knjižnici * usvojiti vještine korištenja referentne građe za pristup informacijama * primijeniti tehnike pretraživanja online i tiskanih izvora * znati upotrijebiti sadržaj/kazalo i abecedni poredak u traženju relevantnih informacija * demonstrirati usvojena znanja | **Afektivni ishodi učenja (vrijednosti i stavovi):**  Učenici će:   * radom u skupinama naučiti će uvažavati mišljenje kolega u timu te prepoznati važnost podjele zadataka i suradnje * shvatiti važnost posjećivanja knjižnice u potrazi za izvorima informacija * obogatiti će vokabular novim riječima te pripremiti se za cjeloživotno učenje | | **Psihomotorički ishodi učenja (vještine i aktivnosti):**  Učenici će:   * proširiti rječnik usvajanjem i korištenjem novih pojmova * aktivno će slušati i čitati s razumijevanjem te tako odgovarati na postavljena pitanja * pronaći, analizirati i prepoznati one informacije koje su im potrebne iz dostupnih izvora |

**TIJEK (ARTIKULACIJA) SATA**

|  |  |  |  |  |  |  |
| --- | --- | --- | --- | --- | --- | --- |
| **UVODNI DIO** | | | | | | |
| **Vrijeme** | **Ciljevi učenja** | **Aktivnosti učenika** | **Metode i oblici rada** | **Nastavna sredstva** | **Nastavna pomagala** | **Aktivnosti knjižničara** |
| 2 min  6 min  2 min | **Učenici će:** | Razgovoramo o knjižnici i o knjižičnoj građi te o referentnoj zbirci  Učenici slušaju knjižničarku i njeno tumačenje te prate Power point prezentaciju  Podijeljeni u grupe učenici slušaju upute o aktivnosti koja slijedi nakon završetka prezentacije i dogovaraju uloge unutar svoje grupe | -heuristički razgovor  -heuristički razgovor  -tumačenje  -slušanje i gledanje  -aktivno slušanje i razgovor | -rječnici, leksikon i enciklopedija  - Power point prezentacija  -radni listići | -projektor  -računalo | **Knjižničar :**  Knjižničarka se predstavlja učenicima i pozdravlja ih.Postavlja pitanja o knjižnici općenito, knjižničnoj građi te saznaje koliko su učenici upoznati s pojmom knjižnične građe općenito i referentne zbirke te njenom upotrebom.  Knjižničarka nakon uvodnog razgovora otvara Power point prezentaciju te s učenicima ponavlja osnovne pojmove te ih upoznaje s novima. Sažeto im objašnjava što je knjižnični fond, kakve vrste imamo, uz poseban osvrt na tiskanu građu čiji dio je i referentna zbirka. Knjižničarka uvodi učenike u temu referentne zbirke te učenici saznaju čemu sve referentna zbirka služi.  Knjižničarka učenike dijeli u 3 grupe. Učenici sjedaju oko računala te im knjižničarka dijeli radne listiće u zatvorenim omotnicama. Objašnjava im način rješavanja listića te ih upućuje da s otvaranjem omotnica sačekaju, dok ih se ne uputi u isto. |
|  | | | | | | |
| **GLAVNI DIO** | | | | | | |
| 10 min  15 min | **Učenici će moći:**  Definirati i objasniti osnovne pojmove vezane za referentnu zbirku te prepoznati građu koja pripada referentnoj zbirci.  Znati primjeniti kazalo/sadržaj.  Pravilno dabrati izvor potreban za rješavanje postavljenog zadatka.  Primijeniti tehnike pretraživanja online i tiskanih izvora. | Učenici slušaju knjižničarku i prate Power point prezentaciju te razgovaraju o referentnoj zbirci koju su do sada koristili rječnike, leksikon, pravopis i enciklopedije.  Učenici upoznaju online izvore referentne zbirke i uče način pretraživanja istih.  Učenici slušaju upute knjižničara, prate zadatke na listićima i koristeći tiskanu i online referentnu građu traže odgovore i unose ih. Shvaćaju važnosti dobre organizacije rada i pažljivog čitanja.  Nakon završetka zadatke, riješene listiće učenici predaju knjižničarki. | -heuristički razgovor  -tumačenje  -slušanje i gledanje  - grupni rad  (3 grupe) | -Power point prezentacija  -enciklopedija -rječnik  -leksikon  -enciklopedija -rječnik  -leksikon  -radni listići  -online izvori | -računalo  -projektor | **Knjižničar:**  Knjižničarka nastavlja učenicima s objašnjavanjem leksikona, enciklopedije, rječnika... pokazujući primjere u prezentaciji te uživo primjerke iz knjižnice te ih tako pobliže upućuje učenike u sami pojam enciklopedije, leksikona i rječnika, što oni sadrže i kako izgledaju te njihovu primjenu u praksi. Pokazuje na primjeru kako pronaći informaciju pomoću kazala/sadržaja te abecednog poretka. Na projektoru pokazuje izgled online izvora referentne zbirke i demonstrira njihovo korištenje i pretraživanje.  Knjižničarka upućuje učenike da otvore omotnice sa zadacima i još jednom ih ukratko upućuje u njihove zadatke. Učenici moraju praktično pokazati sposobnost pronalaženja informacija u dostupnoj referentnoj građi, bilo tiskanoj ili online, ovisno o zadatku. Zadatak učenicima je zaključiti koji im je izvor potreban za rješavanje određenog zadatka. Knjižničarka napominje učenicima da podijele zadatke unutar skupine kako bi brže i učinkovitije rješavali zadatke. Dok učenici rješavaju zadatke, knjižničarka prati njihov rad i obilazi ih te po potrebi usmjerava učenike koji imaju poteškoća s rješavanjem zadataka. |
| **ZAVRŠNI DIO** | | | | | | |
| 10 min | **Učenici će:**  Demonstrirati usvojena znanja | Učenici svake skupine čitaju odgovore i obrazlažu ih ostatku razreda.  Zatim skupa s knjižničarkom ukratko ponavljaju najvažnije pojmove.  Zatim se učenici već u postojećim grupama logiraju na online aplikaciju Kahoot! te odgovaraju na pitanja teorijski vezana za obrađenu nastavnu jedinicu. | -skupni rad na računalu | -online kviz u aplikaciji Kahoot! | -računalo  -projektor  -računala za učenike | Nakon što su učenici završili sa radom, knjižničarka poziva svaku skupinu da pročitaju ostatku razreda neke od odgovora i pokažu gdje su ih pronašli te zatim da predaju radne listiće. Nakon toga knjižničarka učenicima još jednom, putem jednog slidea u prezentaciji, sumira najvažnije pojmove te prelazi na provjeru znanja. Učenicima objašnjava način korištenja alata Kahoot!, koji funkcionira na principu kviza. Napominje im kako će u ovoj aktivnosti odgovarati na teorijska pitanja vezana uz obrađenu temu. Knjižničarka putem svog računala učenicima prezentira kviz i pojašnjava učenicima pitanja u slučaju nedoumica. |
| **ZALIHA**  Ako ostane vremena, učenici će ispuniti evaluacijski listić o nastavnom satu, također u online aplikaciji Kahoot!. | | | | | | |

**KORIŠTENA LITERATURA:**

1. Anić, Vladimir. Goldstein, Ivo. Rječnik stranih riječi. Zagreb : Novi Liber, 1999.
2. Broz, Ivan. Hrvatski pravopis. Zagreb : Institut za hrvatski jezik i jezikoslovlje : Nacionalna i sveučilišna knjižnica, 2014.
3. Dunatov, Vesna. Priručnik : za učitelje hrvatskoga jezika u VII. razredu osnovne škole : uz Hrvatsku čitanku autora Olge Jambrec i Ante Bežena. Zagreb : Naklada Ljevak, 2007.
4. Jambrec, Olga. Bežen, Ante. Hrvatska čitanka : za VII. razred osnovne škole. Zagreb : Naklada Ljevak, 2014.
5. Leksikon svjetske književnosti : djela / glavna urednica Dunja Detoni-Dujmić. Zagreb : Školska knjiga, 2004.
6. Leksikon svjetske književnosti : pisci / glavna urednica Dunja Detoni-Dujmić. Zagreb : Školska knjiga, 2005.
7. Težak, Stjepko. Babić, Stjepan. Gramatika hrvatskoga jezika : priručnik za osnovno jezično obrazovanje. Zagreb : Školska knjiga, 2016.
8. Veliki školski leksikon / glavni urednik Josip Šentija. Zagreb : Školska knjiga : Naklada Leksikon, 2003.

**KAHOOT! KVIZ**

1. **Referentna zbirka se još zove i:**
   * ručna zbirka
   * čitaonička zbirka
   * zavičajna zbirka
   * priručna zbirka
2. **Referentna zbirka nam prvenstveno služi za:**
   * čitanje u slobodno vrijeme
   * pomoć pri učenju i istraživačkom radu
   * svakodnevni rad na nastavi
   * razonodu i zabavu
3. **Referentnoj zbirci pripadaju:**
   * enciklopedije, romani i priručnici
   * rječnici i društvene igre
   * enciklopedije, leksikoni, rječnici, priručnici
   * priručnici i lektira
4. **Leksikoni tumače nam neke pojmove, osobe ili zbivanja:**
   * na opširan način
   * na sažet način
   * donose nam samo popis
   * oni ne tumače navedeno
5. **U gramatici možemo pronaći pravila o:**
   * vrstama riječi, redu u rečenici i gl. vremenima
   * pravilima pisanja
   * pravilima čitanja
   * velikom i malom slovu
6. **Naziv za skup pravila koja određuju način pisanja nekog jezika zove se:**
   * gramatika
   * enciklopedija
   * pravopis
   * leksikon
7. **Rječnici nam:**
   * donose pravila pisanja
   * objašnjavaju pojmove iz nekog područja
   * donose pregled ljudskog znanja
   * objašnjavaju ili prevode značenje neke riječi
8. **Hrvatski jezični portal je:**
   * online pravopis
   * online rječnik
   * tiskana enciklopedija
   * online stranica za čitanje knjiga
9. **Za lakše snalaženje u referentnoj zbirci koristimo:**
   * sadržaj i kazalo
   * brojeve stranica
   * poglavlja
   * moramo ih listati cijele

**KAHOOT! UPITNIK O ODRŽANOM NASTAVNOM SATU**

1. **Da li je nastavna tema bila zanimljiva i poučna?**
   * Da, jako zanimljiva
   * Donekle zanimljiva
   * Ne, nimalo zanimljiva
2. **Da li je knjižničarka jasno objasnila najbitnije stvari?**
   * Da
   * Ne
   * Donekle samo
3. **Da li su nastavni listići i kviz bili zanimljivi?**
   * Da, jako
   * Donekle
   * Ne, uopće
4. **Ukupno zadovoljstvo održanim satom?**
   * Sat je bio odličan
   * Sat je bio dobar
   * Sat je bio dosadan

**RADNI LISTIĆ**

**GRUPA 1.**

1. Upišite podatke o rođenju i smrti za pisca CHARLESA BAUDELAIREA.

2. Pronađite pojmove i ukratko ih opišite. Upišite izvor na kojem ste pronašli pojam!

a) sonet

3. Ispravi pravopisno zadane pojmove (ije/je, malo/veliko slovo) služeći se pravopisom!

a) mnogocijenjeni

b) pripovjest

4. Objasni pojmove pomoću rječnika!

a) barbun

b) haramija

5. Definiraj ukratko zavisno složenu rečenicu i navedi izvor.

**GRUPA 2.**

1. Upišite podatke o rođenju i smrti za pisca WILLIAMA SHAKESPEAREA.

2. Pronađite pojmove i ukratko ih opišite. Upišite izvor na kojem ste pronašli pojam!

a) sonata

3. Ispravi pravopisno zadane pojmove (ije/je, malo/veliko slovo) služeći se pravopisom!

a) nedoslijedan

b) vijekoviječan

4. Objasni pojmove pomoću rječnika!

a) kvargl

b) rabija

5. Definiraj ukratko jednostavnu rečenicu i navedi izvor.

**GRUPA 3.**

1. Upišite podatke o rođenju i smrti za pisca JONATHANA SWIFTA.

2. Pronađite pojmove i ukratko ih opišite. Upišite izvor na kojem ste pronašli pojam!

a) libreto

3. Ispravi pravopisno zadane pojmove (ije/je, malo/veliko slovo) služeći se pravopisom!

a) brjest

b) pripovjest

4. Objasni pojmove pomoću rječnika!

a) simentalka

b) korbač

5. Definiraj ukratko složenu rečenicu i navedi izvor.